พอดีว่าผมได้ไปเสี่ยงมาแล้วรับยาpepมาทาน ทานยาไปแล้ว21วัน แต่มีเหตุจำเป็นได้หยุดกิน เลยอยากรู้ว่าตัวยาที่กินไป21วันนี้จะยังพอป้องกันได้สักหน่อยอยู่ไหมครับ
สวัสดีค่ะยา PEP หรือยา Post -Exposure Prophylaxis คือ ยาต้านไวรัส hiv ที่จ่ายให้ผู้ที่มีความเสี่ยงในการสัมผัสเชื้อ hiv มาภายใน 72 ชั่วโมงเพื่อลดโอกาสที่ร่างกายจะรับเชื้อเข้าไป โดยยา PEP ไม่ถือเป็นยากดภูมิคุ้มกันแต่อย่างใด เป็นเพียงการต้านไวรัสไม่ให้เข้าไปในร่างกายเท่านั้น โดยการรับประทานยาจะต้องทานให้ครบสูตร คือเป็นเวลาทั้งสิ้น 1 เดือนแนะนำให้กินให้ครบตาที่แพทย์สั่ง ส่วนใหญ่จะกินประมาณ 28 วัน ไม่แน่ใจว่าแพทย์ที่ดูแลให้กิน 21 วันหรือไม่ ถ้าไม่ใช่ แล้วกินแค่ 21 วันก็อาจจะลดประสิทธิภาพของยาในการป้องกันการติดเชื้อ แต่ถ้าหยุดกินไปหลายวันแล้วกลับไปกินก็อาจจะไม่ต่อเนื่องเช่นกัน ตอนนี้จึงอาจทำได้เพียงแค่การกลับไปเจาะเลือดตามแพทย์นัด ซึ่งส่วนใหญ่หลังเสี่ยงมา 1 เดือนก็ให้ผลที่ค่อนข้างแน่นอนได้ แต่จะต้องไปยืนยันอีกครั้งที่ 3 เดือนหลังเสี่ยงค่ะ